open-index/open-wikipedia-markdown huggingface dataset:
Bereikbaregebiedsteorie

duimnael|Gesimuleerde lyngrafiek van twee stelle samestelling van twee stowwe (Ca en Cb) verkry met behulp van bereikbaregebiedsteorie. Gewenste optimale streek omsirkel.|400px
**Bereikbaregebiedsteorie (BG-teorie)** is 'n tak van chemiese ingenieurswese, spesifiek chemiese reaksie-ingenieurswese, wat meetkundige en wiskundige optimaliseringskonsepte gebruik om met die ontwerp van netwerke van chemiese reaktore te help. BG-teorie is 'n metode om die beste reaktorvloeistaat te help definieer deur grafiese tegnieke vir 'n gewenste doeltreffendheid of ander objektiewe funksie te gebruik.

## Oorsprong van bereikbaregebiedsteorie 
Die aanvanklike konsep van 'n bereikbare gebied vir chemiese prosesse is voorgestel deur Fritz Horn in 1964, waar hy in meetkundige metodes om prosesontwerp te verbeter geglo het. Hierdie idees is later verfyn en spesifiek vir chemiese reaktore gemaak deur mede-ontwikkelaars David Glasser, Diane Hildebrandt,  en Martin Feinberg.

## Oorsig 
Die bereikbaregebiedsteorie word gedefinieer as die versameling van alle moontlike resultate vir alle denkbare reaktorkombinasies. Geometries kan die BG-teorie byvoorbeeld voorgestel word as 'n konvekse streek in staatsruimte wat alle moontlike uitlaatsamestellings vir alle reaktorkombinasies verteenwoordig. 'n Kombinasie van reaktore word dikwels 'n reaktorstruktuur genoem. 'n Voorbeeld van die reaktore wat vir hierdie teorie oorweeg word, is Deurlopende vloei-geroerde tenk reaktor- en 'n Prop-vloeireaktormodel.

Kennis van die bereikbaregebiedsteorie help om twee areas in chemiese reaktorontwerp aan te spreek:
* Die reaktornetwerk sinteseprobleem: Gegewe 'n sisteem van reaksies en toevoerpunte, konstruksie van die BG-teorie help met die bepaling van 'n optimale reaktorstruktuur wat 'n verlangde doeltreffendheid of ander objektiewe funksie bereik. Dit wil sê, BG-teorie help om spesifiek te verstaan ​​watter tipe en kombinasie van die chemiese reaktore die beste geskik is vir 'n bepaalde stelsel en doeltreffendheid.

* Prestasieteikens: Gegewe 'n bestaande reaktorontwerp, kennis van die BG-teorie help om te verstaan ​​of daar ander reaktorstrukture is wat voortreflike werkverrigting kan behaal, in vergelyking met sy ligging in die BG-teorie. Aangesien die BG-teorie per definisie alle reaktorontwerpe verteenwoordig, moet verskillende voorgestelde reaktorontwerpe as 'n punt in of op die BG-teorie in staatsruimte lê. Die doeltreffendheid van elke ontwerp kan dan almal beoordeel word deur die BG-teorie en hul verhouding tot objektiewe funksies, indien enige, te vergelyk.

## Toepassings van teorie 
Voorbeelde van waar BG-teorie toegepas kan word, sluit in die ontwerp van bondelreaktornetwerke en maalwerke.

## Kyk ook 
* Haber-proses
* Olieraffinadery
* Meesleuring

## Verwysings 
## Eksterne skakels 
* Webwerfbegeleiding vir die boek "*Attainable Region Theory: An Introduction to Choosing an Optimal Reactor*".
Gewone wildekweper

Die **gewone wildekweper** (*Cryptocarya transvaalensis*) is 'n boom wat inheems is aan Eswatini, Limpopo, Mpumalanga en Zimbabwe. In Suid-Afrika kom dit voor op die Drakensberg-eskarp van Eswatini tot by die Wolkberg en die Soutpansberge en verder noord.

Die boom se FSA-nommer is 114.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Viervingerbos

Die **viervingerbos** (*Bachmannia woodii*) is 'n boom wat inheems is aan KwaZulu-Natal, Mosambiek, die Oos-Kaap en die Wes-Kaap. Hierdie spesie is die enigste spesie in die genus, *Bachmannia* is dus 'n monotipiese takson.

Die boom se FSA-nommer is 121.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Breëblaarwitgat

Die **breëblaarwitgat** (*Boscia mossambicensis*) is 'n boom wat in Suid-Afrika inheems is aan Limpopo en Mpumalanga asook Botswana, Demokratiese Republiek die Kongo, Ethiopië, Kenia, Mosambiek, Namibië, Somalië, Tanzanië, Zambië en Zimbabwe.

Die boom se FSA-nommer is 127.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Karoowitgat

Die **Karoowitgat** (*Boscia oleoides*) is 'n boom wat endemies aan die Oos-Kaap is.

Die boom se FSA-nommer is 128.

## Galery 

Boscia oleoides01.jpg
Boscia oleoides02.jpg
Boscia oleoides03.jpg
Boscia oleoides04.jpg
Boscia oleoides05.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Bloulourier

Die **bloulourier** (*Cryptocarya angustifolia*) is 'n struik of 'n boom wat endemies aan die Noord-Kaap en die Wes-Kaap is. Dit kom van die Bokkeveldberge-eskarp tot by die Langeberg naby Swellendam voor en die boom word as seldsaam beskou. 

Die boom se FSA-nommer is 112.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online

## Eksterne skakels
Solandra

***Solandra***  is 'n genus van bedeksadiges in die Solanaceae familie. Dit is vernoem na die Sweedse naturalis Daniel C. Solander.

## Spesies 
Daar is tien spesies wat erken is:
* *Solandra boliviana*
* *Solandra brachycalyx* 
* *Solandra brevicalyx*
* *Solandra grandiflora*
* *Solandra guerrerensis*
* *Solandra guttata*
* *Solandra longiflora*
* *Solandra maxima*
* *Solandra nizandensis*
* *Solandra paraensis*

## Geselekteerde spesies
## Verwysings 
## Eksterne skakels 
* Solandra longiflora from Ecuador 2013
* USDA GRIN database: *Solandra*
Haw Phra Kaew

thumb|260px|Haw Phra Kaew.

**Haw Phra Kaew** (Lao: ຫໍພຣະແກ້ວ), ook gespel **Ho Prakeo**, **Hor Pha Keo** en op verskeie ander maniere, is 'n voormalige tempel in Vientiane, Laos. Dit is in 1565 die eerste keer gebou om die Smarag Boeddha te huisves, maar is verskeie kere herbou. Dit bevat nou 'n museum van godsdienskuns en 'n klein winkel.

## Geskiedenis
thumb|links|200px|Staande Boeddhafigure.

Haw Phra Kaew is in 1565-1566 gebou op bevel van koning Setthathirath nadat hy die hoofstad van Luang Prabang na Vientiane geskuif het. Dit is gebou op die terrein van die koninklike paleis om die beeld van die Smarag Boeddha te huisves wat Setthathirath van Chiang Mai, toe die hoofstad van Lanna, na Luang Prabang gebring het. Die tempel is gebruik as Setthathirath se persoonlike aanbiddingsplek en daarom was daar geen inwonende monnike soos in ander tempels in Laos nie. Die tempel is in 1828 egter weer vernietig toe koning Anouvong teen Siam in opstand gekom het in 'n poging om volle onafhanklikheid te kry. Siamese magte het Vientiane uit weerwraak tot op die grond afgebreek. Die Franse het die tempel tussen 1936 en 1942 herbou tydens die koloniale tydperk van Frans-Indo-China. In die 1970's is die tempel van 'n aanbiddingsplek in 'n museum omskep.

## Uitstallings
Haw Phra Kaew is nou 'n museum en bevat van die beste voorbeelde van Laosiaanse godsdienskuns. 'n Aantal Boeddhas word op die terras uitgestal, insluitende klipbeelde uit die 6de tot 9de eeu, en bronsbeelde wat staan of sit uit latere tydperke.  

Die gebou staan in 'n ontwerpte tuin en van die items wat daarin uitgestal word, is 'n 2&nbsp;000 jaar oue klipkruik uit die Kruikvlakte van Laos. 

## Galery

Beeld:Le Vat Phra Kèo (Vientiane) (4346162162).jpg|
Beeld:Monk Ho Pra Keo Laos.JPG|
Beeld:Buddha statues 2 - Haw Phra Kaew.jpg|
Beeld:VatPhraKèo.JPG|
Beeld:Vientiane, Haw Pha Kaeo.jpg|

## Verwysings
## Skakels
*Hor Pha Keo-museum
Wildekanferboom

Die **wildekanferboom** (*Cryptocarya myrtifolia*) is 'n boom wat inheems is aan KwaZulu-Natal en die Oos-Kaap. Dit kom van Port St Johns tot in Zoeloeland voor. Die boom se bas word gebruik vir tradisionele medisyne en daar word geskat dat 30% van die populasie, tesame met met ontwikkeling in Durban, daaraan oor die afgelope 150 jaar verlore gegaan het.

Die boom se FSA-nommer is 115.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Thomas Young

duimnael|Thomas Young
**Thomas Young** FRS (13 Junie 1773 – 10 Mei 1829) was 'n Britse veelweter wat noemenswaardige bydraes gelewer het tot die velde van visie, lig, soliede meganika, energie, fisiologie, taal, musikale harmonie en Egiptologie. Hy was instrumenteel in die ontsyfering van Egiptiese hiërogliewe, spesifiek die Rosettasteen.

Young is beskryf as "Die laaste man wat alles geweet het". Sy werk het dié van William Herschel, Hermann von Helmholtz, James Clerk Maxwell en Albert Einstein beïnvloed. Young word gekrediteer met die vestiging van die golfteorie van lig, in teenstelling met die partikelteorie van Isaac Newton. Young se werk is daarna ondersteun deur die werk van Augustin-Jean Fresnel.

## Biografie
Thomas Young is gebore in 'n Kwaker-gesin in die klein Somersetshire-dorpie Milverton. Reeds op 'n jong ouderdom het hy tekens van groot intellek getoon. Hy was glo in staat om te lees op die ouderdom van twee, en teen die ouderdom van veertien het kennis van meer as tien tale gehad. Hy het in 1792 mediese opleiding in Londen begin, in 1794 na Edinburgh verhuis en in 1795 die Universiteit van Göttingen betree, waar hy die graad Doktor in Fisika in 1796 behaal het. In 1797 het hy Emmanuel College, Cambridge, betree. In dieselfde jaar het hy die huis en 'n deel van die fortuin van sy grootoom Richard Brocklesby geërf, wat hom finansieel onafhanklik gemaak het. In 1799 vestig hy hom as dokter in Londen.

Hy het al hoe meer gefassineer geraak deur die wetenskap. Hy het baie van sy vroeë wetenskaplike werk anoniem gepubliseer, om nie sy reputasie as 'n geneesheer in gevaar te stel nie. Na die Rosettasteen  ontdek is, het hy hom onder meer tot Egiptologie gewend.

Thomas Young sterf in Londen in 1829, 55 jaar oud.

## Egiptologie
Young was die eerste wetenskaplike wat die Rosettasteen in detail bestudeer het. Hy het die Egiptiese teks met die Griekse vergelyk en probeer om 'n ekwivalent tussen die Griekse en Egiptiese woorde te vind. Hy het dieselfde met die demotiese teks probeer doen. Hy het dus tot die verstaan gekom dat die demotiese, hiëratiese en hiërogliewe skrif verwant is. Hy het hierdie drie skrifture vergelyk en gelykwaardige tekens daarin probeer vind. Young het ook ontdek dat sekere hiërogliewe foneties was. Hy het geweet dat die cartouche die naam van die farao uitdruk en sodoende verskeie hiërogliewe kon vertaal. Jean-François Champollion sou baie dieselfde metode as Young gebruik en by 'n algemene ontsyfering van die hiërogliewe uitkom. In watter mate Champollion op Young staatgemaak het, is steeds 'n hewige debat. Champollion het altyd beweer dat hy op sy eie tot die oplossing gekom het.

## Vernoem
* Young se modulus, maatstaf van die buigsaamheid van materiale
* Young, 'n impakkrater op die Maan

## Verwysings
Veelweter

[duimnael|[Benjamin Franklin is een van die voorste veelweters in die geskiedenis. Franklin was 'n skrywer, wetenskaplike, uitvinder, staatsman, diplomaat, drukker en politieke filosoof. Hy was een van die stigtersvaders van die Verenigde State.]]
'n **Veelweter** (Grieks: πολυμαθής, *polymathēs*, "wat baie geleer het"; Latyn: *homo universalis*, "universele mens"; Engelsː *polymath*) is 'n individu wie se kennis oor 'n aansienlike aantal vakgebiede strek, waarvan bekend is dat die persoon komplekse kennisliggame kan gebruik om spesifieke probleme op te los.

In Wes-Europa is die eerste werk wat die term veelwetery in sy titel gebruik het (*De Polymathia tractatio: integri operis de studiis veterum*) in 1603 deur Johann von Wowern, 'n filosoof van Hamburg, gepubliseer. Von Wowern het veelwetery gedefinieer as "kennis van verskeie sake, verkry uit alle soorte studies ... wat vrylik deur al die velde van die dissiplines strek, sover as wat die menslike verstand, met onvermoeide werkywer, in staat is om dit na te streef"., Die woord *polymathist* is effens ouer, en verskyn eers in die *Diatribae upon the first part of the late History of Tithes* van Richard Montagu in 1621. Gebruik in Engels van die soortgelyke term *polyhistor* dateer uit die laat 16de eeu.

Veelweters sluit die groot geleerdes en denkers van die Renaissance en Verligting in, wat uitgeblink het op verskeie velde in wetenskap, tegnologie, ingenieurswese, wiskunde en die kunste. In die Italiaanse Renaissance is die idee van die veelweter uitgedruk deur Leon Battista Alberti (1404–1472) in die stelling dat "'n man alles kan doen as hy wil". Gottfried Wilhelm Leibniz is dikwels as 'n veelweter gesien. Al-Biruni was ook 'n veelweter.

Die konsep, wat 'n basiese beginsel van Renaissance-humanisme beliggaam dat mense onbeperk is in hul kapasiteit vir ontwikkeling, het gelei tot die idee dat mense alle kennis moet omhels en hul vermoëns so volledig as moontlik moet ontwikkel. Dit word uitgedruk in die term Renaissance-mens, wat dikwels toegepas word op die begaafde mense van daardie tydvak wat probeer het om hul vermoëns op alle terreine van prestasie te ontwikkel: intellektueel, artistiek, sosiaal, fisies en geestelik.

## Verwysings
Spoedvoorlegging

'n **Spoedvoorlegging** of  **blitsvoorlegging** (Engels: *elevatorpitch*, soms ook ‘n **hysbaktoespraak** genoem), is 'n manier om 'n idee vir 'n produk, diens of projek aan te bied. Die naam weerspieël die tyd wat 'n hysbak van die onderste na die boonste verdieping neem, in ongeveer 30 sekondes tot 2 minute.

Die term is aanvanklik gebruik deur entrepreneurs wat probeer om 'n idee te kry om finansiering van 'n waagkapitalis te kry. Waagkapitaliste beoordeel die kwaliteit van 'n idee en die span op grond van die kwaliteit van die spoedvoorlegging en verwag dat die deelnemende entrepreneurs vooraf hul plan van alle onnodige idees en inligting te stroop.

Die spoedvoorlegging word nou ook vir 'n verskeidenheid doeleindes tydens netwerk skepping te gebruik. Dit kan gaan oor die verkoop van 'n produk, op soek na 'n werk, spoedafsprake of vinnig 'n duidelike punt in 'n gesprek te maak.

Noodsaaklik vir 'n spoedvoorlegging is 'n opvallende aanbieding met idees, vergelykings en voorbeelde, soos dit ook in die AIDA-model voorkom (aandag, belangstelling, begeerte, aksie). Vir 'n suksesvolle spoedvoorlegging tel nie net data en feite nie, maar dit is ook belangrik om 'n beroep op die emosies te maak.

'n Effektiewe spoedvoorlegging moet die volgende vrae beantwoord:
*Wat is die produk?
*Wat is daarin vir die koper?
*Wie is ons?
Verder is dit belangrik dat die voordrag die volgende elemente in ag neem:
*Nie-verbale kommunikasie
*Die inhoud van die toonhoogte
*Verbale kommunikasie
* Verder kan daar gefokus word op die doelwitte van die spoedvoorlegging, soos die relevante mark, die teikengroep en die uniekheid van die produk (unieke verkoopspunt), wat dit onderskei van die aanbod van die kompetisie.

## Bibliografie
*
Gauteng Departement Paaie en Vervoer

Die **Gautengse Departement Paaie en Vervoer** is 'n departement van die Gautengse regering. Dit is verantwoordelik vir die ontwikkeling van die vervoerstelsel in die Gautengprovinsie van Suid-Afrika, en vir die bou en instandhouding van geboue en ander strukture vir die ander departemente van die provinsiale regering.

Hulle is ook verantwoordelik om enige vervoerowerheidswetsontwerp of padverkeerwysigingswetsontwerp in die provinsie deur te voer.

Die Departement se strategiese doelwitte is om 'n geïntegreerde openbare vervoerstelsel te handhaaf wat klantgerigte vervoerdienste en strategiese ekonomiese vervoerinfrastruktuur verskaf wat sosio-ekonomiese groei stimuleer; in 'n moderne, verantwoordbare en ontwikkelingsgerigte departement.

## Verwysings
Harry Bolus

**Harry Bolus** (28 April 1834 – 25 Mei 1911) was 'n Suid-Afrikaanse plantkundige, botaniese kunstenaar, besigheidsman en filantroop. Hy het plantkunde in Suid-Afrika bevorder deur beurse daar te stel, die Bolus Herbarium daar te stel en het sy biblioteek en 'n groot gedeelte van sy fortuin aan die toe Suid-Afrikaanse Kollege, tans die Universiteit van Kaapstad, bemaak. Hy was aktief in wetenskaplike kringe, 'n genoot van die *Linnean Society*, 'n lid van en president van die 
*South African Philosophical Society* (later die *Royal Society of South Africa*), en het die "SA Medal and Grant" van die *Southern Africa Association for the Advancement of Science* en 'n eredoktoraat D.Sc. van die Universiteit van die Kaap die Goeie Hoop ontvang.

Bolus is in Nottingham, Engeland gebore. Hy het skoolopleiding ontvang aan *Castle Gate School*, Nottingham. 

Hy het vele spesies in die genus Erica benaam. Sy jongste seun, Frank Bolus, was ook 'n plantkundige.

Die standaardafkorting **Bolus** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Bolus Herbarium
* Lys van botaniste volgens outeursafkorting

## Verwysings
Mondli Gungubele

**Mondli Gungubele** (gebore 1 Februarie 1957) is 'n Suid-Afrikaanse politikus, vakbondleier en opvoeder wat die huidige Minister in die Presidensie en 'n lid van die Nasionale Vergadering van Suid-Afrika vir die African National Congress is. Hy was voorheen die uitvoerende burgemeester van die Ekurhuleni Metropolitaanse Munisipaliteit (2010–2016), en het as adjunkminister van Finansies (2018–2019) en as voorsitter van die Maatskaplike Ontwikkelingskomitee (2019–2021) gedien.

## Politieke loopbaan 
Tussen 1983 en 1990 het hy as vakbondleier in die National Union of Mineworkers (NUM) gedien. Hy was van 1989 tot 1991 aktief in die Kongres van Suid-Afrikaanse Vakbonde (COSATU). Gungubele is 'n lid van die African National Congress en was voorsitter van die ANC se takke in Joubertpark en Vosloorus. Hy was in 1991 'n stigterslid van die ANC se Oos-Randstreek nadat die party ontban is. Van 1992 tot 2017 het hy van 1992 tot 2017 op die provinsiale uitvoerende komitee van die ANC in Gauteng gedien. 

In die eerste veelrassige verkiesing in 1994 is Gungubele as 'n ANC-verteenwoordiger in die Gauteng provinsiale wetgewer verkies. Hy het as lid van die Uitvoerende Raad vir verskeie portefeuljes gedien gedurende sy termyn in die Gautengse regering. Hy was die LUR vir Maatskaplike Ontwikkeling en Gemeenskapsdienste van 1994 tot 1997, waarna hy as LUR vir Gesondheid tot in 1999 aangestel is. In 1999 is hy aangestel as hoof van die portefeulje Sport, Ontspanning, Kuns en Kultuur. Gungubele het voorsitter van die portefeuljekomitee vir ekonomiese sake geword. Hy het in 2007 uit die wetgewer bedank.

Gungubele is in die 2009 parlementêre verkiesing tot die Nasionale Vergadering verkies. Hy het in November 2010 bedank om burgemeester van die Ekurhuleni Metropolitaanse Munisipaliteit te word.

## Politieke poste 
Tydens 'n kabinetskommeling op 5 Augustus 2021 is Gungubele as minister in die presidensie deur Ramaphosa aangestel in die plek van wyle Jackson Mthembu, wat in Januarie aan COVID-19 beswyk het. As gevolg hiervan het Gungubele as voorsitter van die maatskaplike ontwikkelingskomitee uitgetree en sy komiteelidmaatskap verloor. Hy is op 6 Augustus in sy amp beëdig. 

In Januarie 2022, ingevolge artikel 209(2) van die Grondwet, is Gungubele deur Ramaphosa aangewys om “politieke verantwoordelikheid vir die beheer en leiding” van die Staatsveiligheidsagentskap te aanvaar.   Ramaphosa se besluit is deur die Demokratiese Alliansie (DA) gekritiseer as “niks meer as ’n politieke skaakskuif nie”. 

Gungubele is beskryf as 'n vertroueling van president Ramaphosa. Hy was krities oor oudpresident Jacob Zuma. Hy het ook die gewelddadige onluste wat in Julie 2021 in KwaZulu-Natal en Gauteng plaasgevind het, veroordeel. 

## Verwysings
Stamvrugklimop

Die **stamvrugklimop** (*Tiliacora funifera*) is 'n boom wat inheems is aan Benin, Burundi, Cabinda, Demokratiese Republiek die Kongo, Ethiopië, Gaboen, Ghana, Ivoorkus, Kameroen, Kenia, Malawi, Mosambiek, Nigerië, Republiek die Kongo, Rwanda, Somalië, Soedan, Tanzanië, Togo, Uganda, Zambië en Zimbabwe asook KwaZulu-Natal en Mpumalanga.

Die boom se FSA-nommer is 104.7.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Novise

[thumb|240px|[Boeddhisme|Boeddhistiese novises in Bhoetan.]]
thumb|200px|Die Katolieke novise loop links en dra 'n wit sluier. Die kleed van 'n novise verskil dikwels van dié van volle monnike en nonne.

'n **Novise** is 'n nuweling in 'n klooster voordat hy of sy geloftes afgelê het. In die meeste gelowe soos Katolisisme, Anglikanisme en Boeddhisme is 'n novise 'n aanstaande lid van 'n godsdiensorde wat deur opleiding en/of 'n toetstydperk gaan voordat hy of sy tot die orde toegelaat word. 

Ná aanvanklike kontak met die gemeenskap sal onder andere Katolieke novises in 'n seremonie ontvang word, wat gewoonlik beteken hulle sal die kleed van die spesifieke orde begin dra. Die novise se kleed verskil soms effens van dié van gevestigde lede. In kloosters waar nonne swart sluiers dra, sal novises byvoorbeeld dikwels wittes dra. In Franciskaanse kloosters dra novisemans 'n bykomende soort hemp oor die tradisionele kleed, novises onder die Kartuisers dra 'n donker mantel oor die gewone wit kleed, ensovoorts.

Novises mag nie hulle geloftes aflê voordat hulle hulle voorgeskrewe tydperk van opleiding, of **novisiaat**, voltooi het nie. Dit duur gewoonlik 'n jaar, maar soms twee jaar.

In die Oosters-Ortodokse Kerk kan 'n kandidaat as 'n novise (послушник, *posloesjnik*, letterlik "iemand onder gehoorsaamheid") aantrek ná minstens drie dae in die klooster. 'n Novise kry ook 'n gebedstou en word onderrig in die gebruik van die Jesusgebed. In groot kloosters word 'n *starets* aan 'n novise toegewys wat as spirituele "moeder" of "vader" dien.

'n Nuweling kan die klooster enige tyd verlaat of kan gevra word om te gaan as die ab voel hy is nie uitgeknip vir 'n kloosterlewe nie. Andersins kan die novise ná sowat drie jaar die eerste rang van 'n monnik, *rasophoros*, betree.

## Verwysings
## Skakels
Graniet

**Graniet** () is 'n grofkorrelige indringende stollingsgesteente wat meestal uit kwarts, alkaliveldspaat en plagioklaas bestaan. Dit vorm uit magma met 'n hoë inhoud van silika en alkalimetaaloksiede wat stadig afkoel en ondergronds stol. Dit is algemeen in die kontinentale kors van die Aarde, waar dit in stollingsindringing voorkom. Hierdie wissel in grootte van dyke wat slegs 'n paar sentimeter in deursnee is, tot batoliete wat oor honderde vierkante kilometer blootgestel is.

Graniet is tipies van 'n groter familie van *granitiese gesteentes*, of *granitoïede*, wat meestal saamgestel is uit grofkorrelkwarts en veldspate in verskillende verhoudings. Hierdie gesteentes word geklassifiseer deur die relatiewe persentasies van kwarts, alkaliveldspaat en plagioklaas (die QAPF klassifikasie), met ware graniet wat granitiese gesteentes wat ryk is aan kwarts en alkaliveldspaat verteenwoordig. Die meeste granitiese gesteentes bevat ook mika- of amfiboolminerale, alhoewel 'n paar (bekend as leukograniete) byna geen donker minerale bevat nie.
Graniet is byna altyd kliphard en massief, met geen interne strukture nie. Hierdie eienskap het graniet 'n wydverspreide bousteen dwarsdeur die menslike geskiedenis gemaak.

Die alkaliveldspaat in graniet is tipies ortoklaas of mikroklien en is dikwels pertities. Die plagioklaas is tipies natriumryke oligoklaas. Fenokristalle is gewoonlik alkali-veldspaat.
Pterygodium

**Pterygodium** (oumakappies) is 'n genus van  meerjarige blomplante en geofiete wat hoort tot die familie *Orchidaceae*. Negentien van die spesies is inheems aan Eswatini, Lesotho en Suid-Afrika en een spesie is endemies aan Tanzanië.

## Spesies 
Die genus bestaan ​​uit twintig spesies:

* *Pterygodium acutifolium* Lindl.
* *Pterygodium alatum* (Thunb.) Sw.
* *Pterygodium caffrum* (L.) Sw.
* *Pterygodium catholicum* (L.) Sw.
* *Pterygodium cleistogamum* (Bolus) Schltr.
* *Pterygodium connivens* Schelpe
* *Pterygodium cooperi* Rolfe
* *Pterygodium cruciferum* Sond.
* *Pterygodium hallii* (Schelpe) Kurzweil & H.P.Linder
* *Pterygodium hastatum* Bolus
* *Pterygodium inversum* (Thunb.) Sw.
* *Pterygodium leucanthum* Bolus
* *Pterygodium magnum* Rchb.f.
* *Pterygodium newdigateae* Bolus
* *Pterygodium pentherianum* Schltr.
* *Pterygodium platypetalum* Lindl.
* *Pterygodium schelpei* H.P.Linder
* *Pterygodium ukingense* Schltr.
* *Pterygodium vermiferum* E.G.H.Oliv. & Liltved
* *Pterygodium volucris* (L.f.) Sw.

## Verwysings
Derde orde

260px|thumb|Katharina van Siëna (1347-'80) was 'n Dominikaanse tersiêr wat buite godsdiensinstellings gewoon en 'n diplomatieke loopbaan gehad het.

Die term **derde orde** dui gewoonlik op lede van godsdiensordes wat leke is en nie noodwendig in 'n klooster woon nie, maar tog aanspraak daarop maak om die kleed van die een of ander orde te dra en aan hulle goeie werk deel te neem. Derde ordes word in die Rooms-Katolieke Kerk, Lutheranisme en Anglikanisme erken. Hulle is 'n 12de-eeuse aanpassing van Middeleeuse monastiese broederskappe. Lede van derde ordes word genoem **tersiêre** (Latyn: *tertiarii*, van *tertius*, derde).

## Naam
Godsdiensordes wat in die 12de-13de eeu ontstaan het, is dikwels "eerste ordes" (monnike) genoem, omdat hulle gewoonlik eerste ontstaan het. Die "tweede ordes" was nonne, wat tweede ontstaan het, en die leke was die "derde ordes". Sint Franciskus van Assisi het byvoorbeeld vermoedelik die Franciskane, Klariste en Derde Orde van Sint Franciskus gestig.

In sommige geval het lede van derde ordes verkies om 'n monastiese lewe te lei, en hulle het gewone tersiêre geword as lede van 'n godsdiensinstelling of gemeente. In ander gevalle was hulle sekulêre tersiëre, wat buite die godsdiensinstellings gewoon het.

## Verwysings
## Skakels
Pterygodium catholicum

**Mammakappie** (*Pterygodium catholicum*) is 'n meerjarige plant en geofiet wat hoort tot die genus *Pterygodium*. Die spesie is endemies aan die Oos- en die Wes-Kaap. Dit is deel van die fynbos.

## Galery 

Pterygodium catholicum (2).jpg
Pterygodium catholicum 1DS-II 3-6575.jpg
Pterygodium catholicum 1DS-II 2-3678.jpg
Pterygodium catholicum Devil's Peak (1).jpg
Pterygodium catholicum 1DS-II 3-8817.jpg

## Bronne 
* SANBI Redlist
* Plants of the World Online
Têtrivier

duimnael|regs|Die Têt in Perpigna.
Die **Têt** is die grootste rivier in Pyrénées-Orientales, in die suidweste van Frankryk. Die Têt is 115 km lank  en het sy oorsprong aan die voet van die Pic Carlit in die Pireneë. Dit kruis die Pyrénées-Orientales *département* (in Noord-Katalonië) van wes na oos en mond uit in die Middellandse See naby die stad Perpignan.

## Dorpe langs die rivier 
* Mont-Louis
* Olette
* Villefranche-de-Conflent
* Prades
* Perpignan
* Ille-sur-Têt
Ille-sur-Têt

**Ille-sur-Têt** (Katalaans: *Illa* of *Illa de Tet*) is 'n kommune in die département Pyrénées-Orientales in Suid-Frankryk. Sy inwoners word *Illois* genoem.

## Aardrykskunde 
Die kommune is in die Ribéral-streek langs die nasionale roete 116 geleë en word deur die Têtrivier (in die noorde), asook deur sy sytak, die Boulès (in die suide) deurkruis. 

Dit is een van die poorte na die Fenouillèdes-streek, in die rigting van Montalba-le-Château of Bélesta.
links|duimnael|300x300px|Kaart van Ille-sur-Têt en sy omliggende nedersettings.
Saint-Estève

**Saint-Estève** (Katalaans: *Sant Esteve del Monestir*) is 'n kommune in die département Pyrénées-Orientales in Suid-Frankryk.

## Aardrykskunde 
Saint-Estève is in die kanton Le Ribéral en in die arrondissement Perpignan.
links|duimnael|300x300px| Kaart van Saint-Estève en sy omliggende kommunes
Argelès-sur-Mer

**Argelès-sur-Mer** (, Katalaans: *Argelers de la Marenda* of *Argelers* [əɾʒəˈles]), algemeen bekend as **Argelès**, is 'n nedersetting in die département Pyrénées-Orientales in die administratiewe streek Oksitanië, Frankryk.

Dit is omtrent 25&nbsp;km vanaf Perpignan.

## Aardrykskunde 
Argelès-sur-Mer is in die kanton La Côte Vermeille en in die arrondissement Céret geleë.

Argelès-sur-Mer is aan die Côte Vermeille aan die voet van die Albères-bergreeks, naby die Spaanse grens. Dit het die langste strand in die Pyrenées Orientales.

## Geskiedenis 
Tydens die Tweede Wêreldoorlog was Argelès-sur-Mer die ligging van 'n konsentrasiekamp, waar tot 100&nbsp;000 verslane Spaanse Republikeine langs 'n winderige strand in haglike sanitêre toestande deur die Franse regering geïnterneer is ná die nederlaag van die Spaanse Republiek. Die vlugtelinge het vanaf die winter van 1938/39 na die kamp gestroom ná die ineenstorting van die Katalaanse front na die rebelle-offensief.

## Sport 
Étoile sportive catalane is die rugbyklub van Argelès-sur-Mer.

links|duimnael|300x300px|Kaart van Argelès-sur-Mer en sy omliggende kommunes.
duimnael|Notre-Dame del Prat
duimnael|Stadsaal

## Verwysings
Marôg

[duimnael|regs|Hanekam of rooimisbredie (*[Amaranthus thunbergii|A. thunbergii*) as opslagplant op Tukkies se proefplaas]]
**Marôg** (ook bekend as **morôgô**, **morôg**, **misbredie**, en **hanekam**) verwys na verskeie plante in die *Amaranthus* genus wat in Suider-Afrika gebruik word as 'n soort spinasie. Slegs die hanekam (*A. thunbergii*) is inheems aan Suider-Afrika. Die orige spesies is oorspronklik van tropiese en Sentraal-Amerika.

Amaranthus hybridus 1DS-II 4-1656.jpg|Gewone misbredie (*A. hybridus*) in Groblersdal
Amaranthus (8444618164).jpg|Gewone misbredie in Mosambiek
Arya - amaranthus spinosus - bayam duri Kramat 2019 1.jpg|Doringmisbredie (*A. spinosus*) in Java
Starr 080607-7239 Amaranthus spinosus.jpg|Doringmisbredie in Hawaii
Amaranthus deflexus sl6.jpg|Meerjarige misbredie (*A. deflexus*) in Kroasië
Amaranthus deflexus sl43.jpg|Meerjarige misbredie in Oostenryk

## Kyk ook
* Wilde jute

## Verwysings 
## Eksterne skakels
Saint-Cyprien, Pyrénées-Orientales

duimnael|300x300px|Place de la République
**Saint-Cyprien** (Franse uitspraak:  Katalaans: *Sant Cebrià de Rosselló*) is 'n kommune in die département Pyrénées-Orientales in Suid-Frankryk

## Geskiedenis 
In die 20ste eeu was Saint-Cyprien 'n kampterrein wat ongeveer 70&nbsp;000 Republikeinse ontsnaptes uit Spanje aan die einde van die Spaanse Burgeroorlog gehuisves het. Hulle is in baie swak toestande aangehou, in oop ruimtes wat deur doringdraad toegemaak is, wat hulle verhinder het om dit te verlaat. Tydens die Tweede Wêreldoorlog is dit gebruik om mense te interneer voordat hulle na uitwissingskampe gestuur is.

links|duimnael|300x300px|Kaart van Saint-Cyprien en sy omliggende dorpe
## Sport 
Die belangrikste toeskouersport in die dorp is Rugby League, terwyl branderplankry, snorkel en bootwedrenne ook gewild is.
Pterygodium connivens

***Pterygodium connivens*** was 'n meerjarige plant en geofiet wat hoort tot die genus *Pterygodium*. Die spesie was endemies aan die Wes-Kaap. Dit het op die Kaapse Skiereiland voorgekom en word nou as uitgestorwe beskou. Dit was deel van die fynbos.

## Bronne 
* SANBI Redlist
* Plants of the World Online
Pterygodium cooperi

***Pterygodium cooperi*** is 'n meerjarige plant en geofiet wat hoort tot die genus *Pterygodium*. Die spesie is inheems aan KwaZulu-Natal, die Oos-Kaap, die Vrystaat en Lesotho waar dit in die Drakensberge voorkom.

## Bronne 
* SANBI Redlist
* Plants of the World Online
Pterygodium inversum

***Pterygodium inversum*** is 'n meerjarige plant en geofiet wat hoort tot die genus *Pterygodium*. Die spesie is endemies aan die Wes-Kaap. Dit is deel van die renosterveld en kom van die Gifberg tot by Botrivier asook die Montagupas in die Outenikwaberge voor. Die spesie het reeds 80% van sy habitat afgestaan aan gewasverbouing en gevolglike afname van die bestuiwers en gereeld veldbrande wat nie meer plaasvind nie. Die bestaande subpopulasies is klein, ongeveer 50 plant en die totale populasie word op tussen 300 en 1000 plante beraam.

## Bronne 
* SANBI Redlist
* Plants of the World Online
Koedoesvlei

Die **Koedoesvlei** is 'n vlei aan die kus in die Oos-Kaapprovinsie van Suid-Afrika, 1&nbsp;000 km van die hoofstad Pretoria. Dit lê 40 meter bo seevlak in die Algoabaai-omgewing, dus in die Nelson Mandelabaai Metro.
Kat (fort)

regs|duimnael
'n **Kat** is 'n verhoging waarop kanonne binne-in 'n fort geplaas kon word.

## Hoëre vesting 
So 'n verhoging is 'n mensgemaakte heuwel of selfs 'n groot wal hoër as die vestingmure. Omdat die kanonne dan hoër geleë was as die kanonne op die omringende buitemure het hulle óór daardie kanonne heen geskiet. So is dikwels groter vuurkrag en 'n groter reikwydte verkry. Maar die nadeel was dat die kanonne op die kat 'n maklike skyf vir die aanvallers was.

## Kasteel die Goeie Hoop 
Weens die Kasteel se lae ligging was dit kwesbaar vir geweervuur vanaf die berghange. In 1685 het kommissaris Hendrik Adriaan van Reede tot Drakestein aan Simon van der Stel opdrag gegee dat 'n kat oor die binneplaas van die Kasteel gebou word vanaf die bastion Katzenellenbogen dwarsoor na die middelpunt tussen die bastions Leerdam en Oranje. Dit het die binneplein in twee verdedigbare dele verdeel en 'n tweede lyn van verdediging geskep sou die die vyand die hoofingang stormloop. So is ekstra beveiliging vir die bastion Nassau verkry. Drie poorte in die kat het toegang van die een na die ander binneplein gegee. Dit is in 1695 voltooi. Tydens die VOC-bewind is verskeie geboue weerskante van die kat opgerig, soos byvoorbeeld die goewerneurswoning, huise vir senior amptenare, kantore en lokale vir die Politieke Raad, die howe en 'n raadsaal. Pinksterdag 22 Mei 1695 is die eerste erediens in een van die sale gehou. Later was dit ook die ontvangs- en danssaal van lady Anne Barnard. Tydens die hele VOC-tydperk en die eerste dekade van die Britse bewind was die kat die sentrum van die gesag en die sosiale lewe aan die Kaap.

## De Kat 
Goewerneur Cornelis Jacob van de Graaff het ingrypende verbeterings aan die Kasteel laat aanbring. Voor die ingang van die goewerneur se huis, die sale en kantore het hy 'n dekoratiewe balkon met 'n dak en 'n stel trappe van blou klip in die Rococo-styl laat bou. Hierdie oordekte stoep het mettertyd die naam van De Kat gekry. Daar word aanvaar dat Anton Anreith en Louis Thibault verantwoordelik was vir die ontwerp en bou van De Kat. Die vier houtpilare en twee halfpilare teen die muur, die beeldhouwerk, die Nederlandse leeu op 'n skild, die groot kiaatdeur, die houtsneewerk en geelkoperknoppe getuig van hul werk. Hooggeplaaste besoekers op skepe wat die Kaapse hawe aangedoen het en wat die goewerneur kom groet het, is deur die hoë amptenare seremonieel op De Kat ontvang.

## Bibliografie 
* De Wet, Con; Hattingh, Leon en Visagie, Jan (reds.): Die VOC aan die Kaap, 1652-1795. Pretoria: Protea Boekhuis, 2016. 
* Lantern. Tydskrif vir Kennis en Kultuur. Jaargang 7, nr. 3, Januarie 1958
* Oberholster, J.J.: Die historiese monumente van Suid-Afrika. Kaapstad: die Kultuurstigting Rembrandt van Rijn vir die Raad vir Nasionale Gedenkwaardighede, 1972.
Goewermentsvlei

Die **Goewermentsvlei** is 'n vlei in die binneland van die Karoo, 800 km van die hoofstad Pretoria. Dit lê 903 meter bo seevlak op die westegrens van die Oos-Kaapprovinsie in Suid-Afrika. Die naaste dorp is Aberdeen in die Kamdeboo.
Pterygodium vermiferum

***Pterygodium vermiferum*** is 'n meerjarige plant en geofiet wat hoort tot die genus *Pterygodium*. Die spesie is endemies aan die Wes-Kaap en kom van Die Kelders tot by Stanford voor waar dit deel van die fynbos en strandveld is. Die plant het 'n voorkomsgebied van 12 km² en daar is vier subpopulasies. Een subpopulasie is veilig in 'n reservaat maar die ander drie word bedreig deur padkonstruksie, ontwikkeling en indringerplante.

## Bronne 
* SANBI Redlist
* Plants of the World Online
Flip se Baai

**Flip se Baai** is 'n baai aan die Tsitsikamakus van Suid-Afrika.

Flip se Baai is nie 'n baai waar Flip ooit gebaai het nie, maar eerder waar Flip gereeld gaan visvang het.
Nagbaai

**Nagbaai** is 'n baai aan die Tsitsikamakus van Suid-Afrika.

Nagbaai gee 'n baie mooi blik oor die see indien dit in die nag met volmaan besoek word.
Fuller se Baai

**Fuller se Baai** is 'n baai aan die Indiese Oseaankus van Suid-Afrika. 

Dit is in Oos-Londen aan die seekant van die onlangs-ontwikkelde nywerheidsgebied (East London Industrial Development Zone) en die Wesbank Gholfklub.
Otterbaai

**Otterbaai** is 'n baai aan die Tsitsikamakus van Suid-Afrika.

Otterbaai het waarskynlik sy naam aan die Otterwandelpad gegee. Otterbaai is rotsagtig aan weerskante, maar is 'n goeie hengelplek vir kabeljoue en elwe.
Natalkweper

Die **Natalkweper** (*Cryptocarya natalensis*) is 'n boom wat inheems is aan KwaZulu-Natal en die Oos-Kaap. Dit kom in Pondoland, vanaf Mkambati tot by Umtamvuna voor met geïsoleerde subpopulasies in Umdoni Park, Pinetown en Ozwatini. Die totale populasie word op minder as 1 000 plante geskat. Die woude waarin die boom natuurlik voorkom verdwyn stadigaan of word bedreig deur indringerplante.

Die boom se FSA-nommer is 117.1.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Haplocarpha scaposa

Die **tonteldoosbos** (*Haplocarpha scaposa*) is 'n meerjarige plant en geofiet wat hoort tot die genus *Haplocarpha*. In Suid-Afrika is die spesie inheems aan Gauteng, KwaZulu-Natal, Limpopo, Mpumalanga, Noordwes en die Oos-Kaap. In Afrika kom dit in Angola, Botswana, Demokratiese Republiek die Kongo, Eswatini, Lesotho, Mosambiek, Zambië en Zimbabwe voor.

Die nedersetting Tonteldoos is na die spesie vernoem.

## Galery 

Haplocarpha scaposa (Asteraceae) (46548842534).jpg
Haplocarpha scaposa (Asteraceae) (6947458873).jpg
Haplocarpha scaposa 1DS-II 1-2951.jpg
Haplocarpha scaposa 1DS-II 1-2954.jpg

## Bronne 
* SANBI Redlist
* Plants of the World Online
Mtentu-brug

Die **Mtentu-brug** in die historiese Pondoland is deel van die beoogde nuwe roete van die N2-hoofpad langs die Wildekus in die voormalige Transkei.

Hierdie brug oor die Mtenturivier is by 31° 10′ 43.3″ suid, 29° 55′ 43″ oos, by die nedersetting Lundini, die Mkambati-natuurreservaat en suidoos van Flagstaff. Dit gaan deel wees van die nuwe roete van die N2-pad tussen Gonubie (by Oos-Londen) tot by die Mtamvunarivier by Port Edward.

Na voltooiing sal die brug die hoogste brug in Afrika wees en een van die langste vrydraende brûe in die wêreld. Die brug sal 1&nbsp;132&nbsp;m lank en 223 m bo die rivierbedding wees en ‘n sentrale oorspanning van 260 m hê.

SANRAL het die kontrak vir die konstruksie in Augustus 2017 aan die firmas Aveng en Strabag toegken met ‘n beoogde boutyd van 40 maande.

Betogings deur die omringende gemeenskap het die bouwerk tot stilstand gedwing.

## Lees ook 
*Msikaba-brug

## Bibliografie 
*businesstech.co.za
* SANRAL N2 Wildcoast Toll Road
Lujiko

**Lujiko** is 'n landelike nedersetting in die Ngqushwa Plaaslike Munisipaliteit in die Oos-Kaap van Suid-Afrika. Dit is 22 km suid van Peddie geleë.

## Sien ook 
* Lys van dorpe in Suid-Afrika

## Verwysings
Qugqwala

**Qugqwala** is 'n nedersetting in die Ngqushwa Plaaslike Munisipaliteit van die Oos-Kaap in Suid-Afrika. Dit is 25 km noordoos van Peddie geleë.

## Sien ook 
* Lys van dorpe in Suid-Afrika

## Verwysings
Pterygodium cruciferum

***Pterygodium cruciferum*** is 'n meerjarige plant en geofiet wat hoort tot die genus *Pterygodium*. Dit is deel van die fynbos, endemies aan die Wes-Kaap en kom van Darling tot by Bredasdorp voor.

## Habitatbedreiging 
Daar is vier subpopulasies bekend en die spesie het reeds habitat afgestaan aan ontwikkeling op die Kaapse Vlakte en gewasverbouing by Darling en Bredasdorp. Indringerplante hou ook 'n bedreiging vir die spesie in.

## Bronne 
* SANBI Redlist
* Plants of the World Online
Walliese ui

Die **Walliese ui** (*Allium fistulosum)*, ook bekend as **Japannese tros-ui,** **lang groenui**, of **sprietui** is 'n meerjarige plantspesie wat dikwels as 'n soort spriet beskou word.

Die spesie is soortgelyk in smaak en reuk aan die verwante gewone ui, *Allium cepa*, en basters tussen die twee (boom-uie) bestaan. *A. fistulosum* ontwikkel egter nie bolle nie, en besit hol blare (*fistulosum* beteken "hol") en kappe. Groter variëteite van *A. fistulosum*, soos die Japannese *negi*, lyk soos die prei, terwyl kleiner variëteite na grasuie lyk. *A. fistulosum* kan vermeerder deur meerjarige immergroen trosse te vorm. Dit word ook in trosse as 'n sierplant gekweek.

## Benamings 
Die algemene naam "Walliese ui" (Eng.: "Welsh onion") verwys nie na Wallis nie, maar is afgelei van 'n byna verouderde gebruik van "Wallies" in die sin "vreemd, nie-inheems", aangesien die spesie inheems aan China is, hoewel dit op heelwat verspreide plekke in Eurasië en Noord-Amerika gekweek word en genaturaliseer is. 

*A. fistulosum* is nie inheems aan Wallis of juis algemeen in Walliese kookkuns nie. Die groen *Allium* algemeen in Wallis is die prei, *A. ampeloprasum*, die nasionale groente van Wallis.

Ander name wat aan hierdie plant toegedig word, sluit in groenui, slaaiui en sprietui. Hierdie name is egter dubbelsinnig, aangesien hulle ook gebruik kan word om te verwys na enige jong groen uiestingel, hetsy gekweek van Walliese uie, gewone uie of ander soortgelyke lede van die genus *Allium*.

## Kulinêre gebruik 
*A. fistulosum* is 'n bestanddeel in Asiatiese kookkuns, veral in Oos- en Suidoos-Asië. Dit word veral van belang geag in China, Japan en Korea, vandaar een van die (Engelse) name vir hierdie plant, Japanese bunching onion.

In die Weste word *A. fistulosum* hoofsaaklik gebruik as 'n skulp- of slaai-ui, maar word meer algemeen in ander wêrelddele gebruik. 

## Fotogalery 

File:Allium fistulosum Ypey26.jpg|*A. fistulosum*
File:Cong-Guizhou.jpg|Verbou in Guizhou, China
File:蔥 20190406113849.jpg|'n Blom
File:Allium fistulosum MHNT.BOT.2011.3.23.jpg|*A. fistulosum*

## Verwysings
HD 84406

thumb|240px|'n Beeld van die ster HD&nbsp;84406 wat op 11 Februarie 2022 deur die James Webb-ruimteteleskoop geneem is ná die eerste fase van die instelling van die primêre spieël. Die segmente van die spieël was nog nie ingestel nie en dit het nie reg gefokus nie. Daar was dus 18 dowwe foto's van dieselfde ster.
**HD 84406** is 'n ster sowat 258,5 ligjare van die Son af in die sterrebeeld Groot Beer. Dit is 'n ster van spektraaltipe G en het 'n groot eiebeweging.

Op 4 Februarie 2022 was HD&nbsp;84406 die eerste ster wat deur die James Webb-ruimteteleskoop afgeneem is om die 18 segmente van die teleskoop se primêre spieël te toets en in te stel. Op 11 Februarie 2022 het Nasa die eerste foto's van HD&nbsp;84406 gepubliseer.

## Verwysings
## Skakels
Kanadese Ruimteagentskap

Die **Kanadese Ruimteagentskap** (**CSA**; Frans: *Agence spatiale canadienne, ASC*) is die nasionale ruimteagentskap van Kanada. Dit is in 1990 gestig en doen verantwoording aan die minister van innovasie, wetenskap en ekonomiese ontwikkeling.

Die president van die CSA is Lisa Campbell, wat op 3 September 2020 in die pos aangestel is. Die hoofkwartier is in Quebec, en die agentskap het ook kantore in Ontario, Houston, Washington, D.C. en Parys.

## Samewerking met die ESA
Die CSA werk sedert die 1970's saam met die Europese Ruimteagentskap (ESA) en het verskeie formele en informele vennootskappe en samewerkingsprogramme met agentskappe in ander lande, soos Indië en Swede.

[thumb|240px|Canadarm (regs) tydens die [Pendeltuigsending STS-72.]] 
Kanada se samewerking met Europa in ruimteaangeleenthede dateer van voor die stigting van beide die CSA en ESA. Van 1 Januarie 1979 af het Kanada die spesiale status van 'n "samewerkende staat" met die ESA; hulle betaal vir die voorreg, belê in werktyd en verskaf wetenskaplike instrumente wat op ruimtetuie van die ESA geplaas word. 

In Februarie 2009 was daar 30 Kanadese by die ESA werksaam as personeellede.

## Kanadese ruimteprogram
Die Kanadese Ruimteagentskap administreer die Kanadese ruimteprogram. Kanada het tegnologie, kennis en personeel bygedra tot die wêreld se ruimteprogramme, veral in samewerking met die ESA en Nasa. Benewens sy ruimtevaarders en satelliete sluit van die Kanadese tegnologiese bydraes tot ruimteverkenning in die Canadarm op die Pendeltuig en Canadarm2 op die Internasionale Ruimtestasie (IRS).

Kanada se bydrae tot die IRS is die mobiele diensstelsel van $1,3 miljard. Dit bestaan uit Canadarm2, Dextre, die mobiele basisstelsel en verskeie werkstasies. 

## Verwysings
## Skakels
Oporto (restaurant)

[250px|regs|duimnael|'n Oporto *ry deur* in [Sydney.]]
[250px|regs|duimnael|'n Oporto by [Victoria Place in Londen. Hierdie restaurant is nou gesluit.]]
**Oporto** is 'n Australiese kitskosketting. Dit verkoop geroosterde hoender in Portugese-styl. insluitend geroosterde hoenderburgers. Dit is vernoem na Porto, 'n stad in Portugal. Oporto is in 1986 deur António Cerqueira, 'n Portugese immigrant na Australië, in Noord-Bondi, Sydney, gestig. Hy het die maatskappy vernoem na sy gunsteling sokkerspan, FC Porto.

## Internasionaal
Oporto het meer as 100 'eet-in'- of 'wegneem-restaurante' in Australië, Nieu-Seeland en die Verenigde Arabiese Emirate. Oporto was egter voorheen teenwoordig in die Verenigde Koninkryk, die Verenigde State, China, Viëtnam en Sri Lanka. In 2020 het Oporto hul eerste restaurant in die Verenigde Arabiese Emirate, geleë in Dubai, geopen.

## Streke volgens aantal winkels
Tans in Australië het alle state en gebiede behalwe Tasmanië en die Noordelike Gebied ten minste een Oporto-restaurant. In Nieu-Seeland is daar geen winkels op die Suideiland nie, almal is in Auckland (op die Noordeiland).

## Sien ook
*Nando's, 'n multinasionale Suid-Afrikaanse ketting wat soortgelyke produkte bedien
*Red Rooster
*Chicken Treat

## Verwysings 
## Eksterne skakels
*Oporto Australië 
*Oporto Nieu-Seeland 
*Oporto Verenigde Arabiese Emirate (in Engels en Arabies)
Arctotis acuminata

***Arctotis acuminata*** is 'n plant wat hoort tot die genus *Arctotis*. Die spesie is endemies aan die Wes-Kaap.

## Bronnelys 
* SANBI Redlist
* Plants of the World Online
2022 Formule Een-seisoen

[duimnael|260px|[Max Verstappen is die 2022-bestuurderskampioen in die F1-Wêreldkampioenskapsreeks.]]
Die **2022 FIA Formule Een-seisoen** is 'n topwedrenreeks vir Formule Eenmotors. Dit was die 73ste bestaansjaar van Formule Een. Die seisoen het uit 22 Grands Prix-wedrenne bestaan.

Max Verstappen was die heersende wêreldbestuurderskampioen, en Mercedes was die verdedigende wêreldkampioen vir vervaardigers nadat hulle hul 8ste wêreldkampioenskapstitel in 2021 verower het. 

Pirelli was steeds die enigste bandverskaffer vir die 2022-seisoen.

## Inskrywings 
Die volgende spanne en renjaers het deelgeneem aan die FIA Formule 1-Wêreldkampioenskap van 2022:

### Veranderinge by spanne in 2022 
; Nuut in Formule 1
* Guanyu Zhou: Formule 2 (UNI-Virtuosi Racing) → Alfa Romeo

; Van span verander

* Valtteri Bottas: Mercedes AMG → Alfa Romeo
* George Russell: Williams → Mercedes AMG

; Terugkerend na Formule 1
* Alexander Albon: Red Bull *(toets- en reserwejaer)* → Williams

## Verwysings